ศราวุธ เพชรพนมพร

นายศราวุธ เพชรพนมพร เป็นรองเลขาธิการพรรคเพื่อไทย อดีตสมาชิกสภาผู้แทนราษฎรจังหวัดอุดรธานี เขต 1 ประธานคณะกรรมาธิการการต่างประเทศ สภาผู้แทนราษฎร ชุดปัจจุบัน ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2544 สังกัดพรรคชาติพัฒนา ปัจจุบันสังกัดพรรคเพื่อไทย
== ประวัติ ==
นายศราวุธ เพชรพนมพร เกิดเมื่อวันที่ 25 เมษายน พ.ศ. 2513 เป็นบุตรของนาย สุวิทย์-นางวิไล เพชรพนมพร มีพี่น้อง 5 คน สำเร็จการศึกษาระดับมัธยมจาก โรงเรียนดอสบอสโกวิทยา จังหวัดอุดรธานี จบปริญญาตรีจากคณะบริหารธุรกิจ สาขาการเงิน การคลัง และการธนาคาร
จากมหาวิทยาลัยอัสสัมชัญ,และปริญญาโทสาขาสังคมสงเคราะห์ในกระบวนการยุติธรรม จาก มหาวิทยาลัยธรรมศาสตร์ สมรสกับนางนุดี เพชรพนมพร (พรหมนอก) บุตรสาวคนที่ 3 ของ พลตำรวจเอก ประชา พรหมนอก   อดีตผู้บัญชาการตำรวจแห่งชาติ คนแรก และรองนายกรัฐมนตรี มีบุตร 2 คน
== เส้นทางและประสบการณ์ด้านการเมือง  ==
นายศราวุธ เพชรพนมพร อดีตเคยเป็นสมาชิกสภาองค์การบริหารส่วนจังหวัดอุดรธานี และได้รับเลือกให้เป็นรองประธานสภาองค์การบริหารส่วนจังหวัดอุดรธานี ต่อมาในปี พ.ศ. 2544 ได้ลงสมัครเป็นสมาชิกสภาผู้แทนราษฎรครั้งแรก เมื่อวันที่ 6 มกราคม 2544 สังกัดพรรคชาติพัฒนาได้รับการเลือกตั้งเปป็น ส.ส.ครั้งแรก
ในขณะเดียวกันที่ยังทำหน้าที่สมาชิกรัฐสภา นายศราวุธ เพชรพนมพร ก็ยังดำรงตำแหน่งผู้ช่วยรัฐมนตรีว่าการกระทรวงสาธารณสุข(นางสุดารัตน์ เกยุราพันธ์) ทำหน้าที่เลขานุการรัฐมนตรีช่วยว่าการกระทรวงสาธารณสุข(พล.ต.อ.ประชา พรหมนอก) โดยได้ทำหน้าที่ควบคู่กันไปในขณะนั้น จนอยู่จนครบวาระ4ปี  
ต่อมาการเมืองในยุคนั้น เริ่มมีความชัดเจนมากขึ้นว่าการเลือกตั้งครั้งต่อไป จะเป็นการต่อสู้ชิงชัยกันเหลือแค่2พรรคการเมืองใหญ่เท่านั้น คือพรรคไทยรักไทยและพรรคประชาธิปัตย์ นายศราวุธ เพชรพนมพร จึงได้ย้ายไปอยู่ พรรคไทยรักไทย  พ.ศ. 2548และลงสมัครเป็นสมาชิกสภาผู้แทนราษฎรครั้งที่สองเมื่อวันที่ 6 กุมภาพันธ์ 2548 ได้รับการเลือกตั้งเป็น ส.ส.ครั้งที่2
อยู่ในตำแหน่ง ส.ส.ได้ประมาณ1ปีกับอีกไม่กี่วัน ถึงวันที่24 กุมภาพันธ์พ.ศ. 2549ได้มีการประกาศยุบสภาผู้แทนราษฎร และจัดให้มีการเลือกตั้งใหม่ เมื่อวันที่2 เมษายน 2549 นายศราวุธ เพชรพนมพรก็ได้ลงสมัครเป็นสมาชิกสภาผู้แทนราษฎรครั้งที่สาม ก็ได้รับการเลือกตั้งเป็น ส.ส.ครั้งที่3 แต่ครั้งนี้ไม่นับ เพราะว่า ศาลรัฐธรรมนูญได้มีคำสั่ง ให้การเลือกตั้งครั้งนี้เป็นโมฆะทั่วประเทศ และสั่งให้มีการเลือกตั้งใหม่ในวันที่ 15 ตุลาคม 2549
แต่ยังไม่ถึงวันนั้นก็เกิดการปฏิวัติรัฐประหาร 19 กันยายน 25459  พรรคไทยรักไทยถูกยุบพรรค เมื่อวันที่  30 พฤษภาคม พ.ศ. 2550  และเปลี่ยนไปเป็น พรรคพลังประชาชน  นายศราวุธ เพชรพนมพร จึงได้ทำการย้ายพรรคไปอยู่ที่พรรคเพื่อแผ่นดิน และเป็นรองเลขาธิการพรรค เมื่อปี 2551   และลงสมัครรับเลือกตั้งเป็นสมาชิกสภาผู้แทนราษฎรครั้งที่สี่ ในปี พ.ศ. 2551 แต่ไม่ได้รับการเลือกตั้งเข้ามา(ในการเลือกตั้งครั้งนี้มีการแก้ไขเขตเลือกตั้งจากเขตเดียวเบอร์เดียวเป็นแบบเขตใหญ่แบบเรียงเบอรฺ์)
แต่ได้ไปทำหน้าที่ตำแหน่งเลขานุการรัฐมนตรีว่าการกระทรวงเทคโนโลยีสารสนเทศและการสื่อสาร     เมื่อวันที่ 20 กุมภาพันธ์ 2551 สมัยนายมั่น พัธโนทัย เป็นรัฐมนตรีว่าการ โดยมีรัฐบาลที่มาจากการนำของ พรรคพลังประชาชน โดยมีนาย  สมัคร สุนทรเวช   และนาย  สมชาย วงษ์สวัสดิ์   เป็นนายกรัฐมนตรี
ต่อมา พรรคพลังประชาชน ถูกยุบ และเปลี่ยนเป็น พรรคเพื่อไทย  รัฐบาลเปลี่ยนผ่านไปเป็นการนำโดยฝ่าย พรรคประชาธิปัตย์ โดยมีนาย อภิสิทธิ์ เวชชาชีวะ เป็นนายกรัฐมนตรี นายศราวุธ เพชรพนมพร จึงได้ย้ายเข้าพรรค  พรรคเพื่อไทย และลงสมัครเป็นสมาชิกสภาผู้แทนราษฎรครั้งห้าในปี  พ.ศ. 2554 และได้รับเลือกเป็น ส.ส.สมัยที่3
==  ตำแหน่งที่เคยดำรงด้านการเมือง ==
อดีตสมาชิกสภาองค์การบริหารส่วนจังหวัดอุดรธานี เขต อำเภอเมือง (ปี2538-2542)
อดีตรองประธานสภาองค์การบริหารส่วนจังหวัดอุดรธานี (ปี2541-2542)สมัย นายสมเกียรติ สุขธนะ เป็นนายกองค์การบริหารส่วนจังหวัดอุดรธานี
อดีตสมาชิกสภาผู้แทนราษฎร จังหวัดอุดรธานี เขต1 (ปี2544-2548) (พรรคชาติพัฒนา)สมัย นาย กร ทัพพะรังษี เป็นหัวหน้าพรรค และรองนายกรัฐมนตรีในขณะนั้น
อดีตผู้ช่วยเลขานุการรัฐมนตรีว่าการกระทรวงสาธารณสุข (ปี2545-2548)สมัย นาง สุดารัตน์ เกยุราพันธ์ เป็นรัฐมนตรีว่าการกระทรวงสาธารณสุข ในขณะนั้นทำหน้าที่เลขานุการ รัฐมนตรีช่วยว่าการกระทรวงสาธารณสุข สมัย พลตำรวจเอกประชา พรหมนอก เป็นรัฐมนตรีช่วยว่าการกระทรวงสาธารณสุขในขณะนั้น ซึ่งมี พ.ต.ท.ดร.ทักษิณ ชินวัตร เป็นนายกรัฐมนตรีในขณะนั้น
อดีตสมาชิกสภาผู้แทนราษฎร จังหวัดอุดรธานี (ปี2548-2549)(พรรคไทยรักไทย)สมัย พ.ต.ท.ดร.ทักษิณ ชินวัตร เป็นเป็นหัวหน้าพรรค และ นายกรัฐมนตรีในขณะนั้น
อดีตรองเลขาธิการพรรคเพื่อแผ่นดิน (ปี2551-2552)สมัย พลตำรวจเอกประชา พรหมนอก เป็นหัวหน้าพรรค และ รัฐมนตรีว่าการกระทรวงอุตสาหกรรม ในขณะนั้น
อดีตเลขานุการรัฐมนตรีรัฐมนตรีว่าการกระทรวงเทคโนโลยีสารสนเทศและการสื่อสาร(ปี2551-2552)สมัย นายมั่น พัธโนทัย เป็นรัฐมนตรีว่าการกระทรวงเทคโนโลยีสารสนเทศและการสื่อสาร ซึ่งมีนายสมัคร สุนทรเวช เป็นนายกรัฐมนตรีในขณะนั้น
อดีตเลขานุการคณะกรรมาธิการการป้องกันปราบปรามการฟอกเงินและยาเสพติด พ.ศ. 2554
อดีตสมาชิกสภาผู้แทนราษฎร จังหวัดอุดรธานี เขต1 (ปี2554-2556)(พรรคเพื่อไทย)โดยมี นางสาวยิ่งลักษณ์ ชินวัตร เป็นอดีตนายกรัฐมนตรี
== เครื่องราชอิสริยาภรณ์ ==
== บทบาทที่สำคัญทางการเมือง ==
นายศราวุธ เพชรพนมพร มีบทบาทสำคัญยิ่งในปี 2544-2545 ที่ได้ยื่นกระทู้อภิปรายในสภาผู้แทนราษฎร ถามไปยัง นาย วันนอร์ มูหะหมัดนอร์มะทา รัฐมนตรีว่าการกระทรวงคมนาคม ในสมัยนั้น เกี่ยวกับการเร่งแก้ไขปัญหาในการก่อสร้างถนนนิตโย ซึ่งเป็นถนนคมนาคมสายหลักของจังหวัดอุดรธานี ที่เชื่อมต่อระหว่างถนนโพธิ์ศรี(ถนนใจกลางเมือง) กับ ถนนอุดรธานี-สกลนคร (ถนนเชื่อมเส้นรอบเมือง) มีความยาวประมาณ 5 กิโลเมตร  ที่กระทรวงคมนาคมในขณะนั้นก่อสร้างยังไม่แล้วเสร็จ ประชาชนที่อาศัยอยู่สองฝั่งถนนได้รับความเดือดร้อนเป็นจำนวนมาก จนได้รับการแก้ไขและก่อสร้างแล้วเสร็จในเวลาต่อมาไม่นานภายหลังจากการอภิปรายในสภา
== อ้างอิง ==
== แหล่งข้อมูลอื่น ==
http://mp.parliament.go.th/map2554/person_detail.aspx?id=P5MymlwYap0SsYrtoBosgQ== 
นายศราวุธ เพชรพนมพรเว็บไซต์รัฐสภาไทย
http://www.ptp.or.th/member/m-detail.aspx?ss_id=510 
นายศราวุธ เพชรพนมพร  เว็บไซต์พรรคเพื่อไทย
http://www.thaiswatch.com/politician/info/pid/POL0000000784
นายศราวุธ เพชรพนมพร ศูนย์ข้อมูลนักการเมืองไทย
บุคคลจากจังหวัดอุดรธานี
นักการเมืองไทย
สมาชิกสภาผู้แทนราษฎรจังหวัดอุดรธานี
พรรคชาติพัฒนา (พ.ศ. 2535)
พรรคไทยรักไทย
พรรคเพื่อแผ่นดิน
พรรคเพื่อไทย
บุคคลจากคณะบริหารธุรกิจ มหาวิทยาลัยอัสสัมชัญ
บุคคลจากคณะสังคมสงเคราะห์ศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.